- Det vil være superærgeligt hvis AaB ikke er i Basketligaen næste år. Klubben gør rigtig mange gode ting, også andre end de man lige har fokuseret på som kriterier for nedrykning, siger Allan Foss. Hvis AaB rykker ned mister dansk basket et af de store flagskibe i dansk idræt, mener han. Hos AaB Basket er man glad for landstrænerens udmelding. Sportschef Thomas Simonsen fortæller til TV2/Nord, at man på et bestyrelsesmøde d. 28 marts endeligt vil beslutte om klubben vil anke beslutningen om tvangsnedrykningen.

Opsummering:
Den danske landstræner i basket Allan Foss stiller sig uforstående overfor nedrykningen af AaB fra Basketligaen.